
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

Privind aprobarea deplasării, în perioada 28 aprilie – 2 mai 2017,

a unei delegaţii reprezentative a municipiului Focşani, conduse de primarul Municipiului Focşani, domnul Cristi Valentin Misăilă, ȋn localitatea Majdanpeck, Republica Serbia, pentru semnarea Acordului de ȋnfrăţire a Municipiului Focşani, România cu oraşul Majdanpek, Republica Serbia
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Serviciului Comunicare şi al Direcţiei Economice, înregistrat la nr. 19751 din 20.03.2017, privind aprobarea deplasării, în perioada 28 aprilie – 2 mai 2017, a unei delegaţii reprezentative a municipiului Focşani, conduse de primarul Municipiului Focşani, domnul Cristi Valentin Misăilă, ȋn localitatea Majdanpeck, Republica Serbia, pentru semnarea Acordului de ȋnfrăţire a Municipiului Focşani, România cu oraşul Majdanpek, Republica Serbia;
- văzând avizul favorabil al Comisiei de buget și administrație publică, procesul verbal de numărare a voturilor secret exprimate și amendamentul consilierilor locali;
         - în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36, alin.(1) şi (9) şi în temeiul art. 45, alin. (2) i alin. (5) din Legea nr. 215/2001  privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă deplasarea, în perioada 28 aprilie – 2 mai 2017, a unei delegaţii reprezentative a municipiului Focşani, conduse de primarul Municipiului Focşani, domnul Cristi Valentin Misăilă, ȋn localitatea Majdanpeck, Republica Serbia, pentru semnarea Acordului de ȋnfrăţire a Municipiului Focşani, România cu oraşul Majdanpek, Republica Serbia, delegaţie compusă din:

· Dl. Marius-Eusebiu Iorga - viceprimar

· Dl. Bogdan-Emilian Matişan – consilier local

· Dl. Radu Niţu – consilier local

· Dl. Mihai Petruţ – consilier local

· Dl. Mihai Nedelcu – consilier local

Art. 2. Se aprobă alocarea sumei de 1000 lei, din bugetul local al Municipiului Focşani, pentru realizarea/achiziţionarea unui obiect simbolic, reprezentativ pentru Municipiul Focşani, care va fi oferit autorităţilor locale din Majdanpek, cu ocazia semnării Acordului de Infrăţire.

Art. 3. Cheltuielile aferente transportului şi diurnei pentru reprezentanţii Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.

Art. 4. Prezenta hotărâre va fi comunicată de către Serviciul administraţie publică locală, agricultură, cadastru compartimentelor, birourilor  serviciilor și Primarului municipiului Focșani, care va asigura executarea acesteia prin Serviciul comunicare și direcția economică.
  PREŞEDINTE DE ŞEDINŢĂ,

      Iorga Marius Eusebiu                                   
    Contrasemnează,

                                                                      SECRETARUL MUNICIPIULUI 

                                                                                        FOCSANI

                                                                             Eduard Marian Corhană 

